CELEX: 62014CN0087
Language: mt
Date: 2014-02-18 00:00:00
Title: Kawża C-87/14: Rikors ippreżentat fit- 18 ta’ Frar 2014 – Il-Kummissjoni Ewropea vs L-Irlanda

7.4.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 102/27
            
         Rikors ippreżentat fit-18 ta’ Frar 2014 – Il-Kummissjoni Ewropea vs L-Irlanda
   (Kawża C-87/14)
   2014/C 102/37
   Lingwa tal-kawża: l-Ingliż
   
      Partijiet
   
   
      Rikorrenti: Il-Kummissjoni Ewropea (rappreżentanti: J. Enegren, M. van Beek, aġenti)
   
      Konvenut: L-Irlanda
   
      Talbiet tar-rikorrenti
   
   
               —
            
            
               tiddikjara li billi naqset milli tapplika d-dispożizzjonijiet tad-Direttiva 2003/88/KE (1) tal-Parlament Ewropew u tal-Kunsill, tal-4 ta’ Novembru 2003, li tikkonċerna ċerti aspetti tal-organizzazzjoni tal-ħin tax-xogħol għall-organizzazzjoni tal-ħin tax-xogħol tat-tobba waqt it-taħriġ (“non-consultant hospital doctors”), l-Irlanda naqset milli twettaq l-obbligi tagħha taħt l-Artikoli 3, 5, 6, 17(2) u 17(5) tad-Direttiva
            
         
               —
            
            
               tikkundanna lil l-Irlanda għall-ispejjeż.
            
         
      Motivi u argumenti prinċipali
   
   Artikolu 3
   L-Irlanda naqset milli tiżgura, fir-rigwad tat-tobba waqt it-taħriġ, perijodu minimu ta’ serħan f’perijodu ta’ 24 siegħa.
   Artikolu 5
   L-Irlanda naqset milli tiżgura li t-tobba waqt it-taħriġ ikollhom perijodu minimu mingħajr interruzzjoni ta’ serħan f’kull perijodu ta’ sebat ijiem.
   Artikolu 6
   L-Irlanda naqset milli tiżgura li l-medja tal-ħin tax-xogħol għal kull perijodu ta’ sebat ijiem ma tkunx teċċedi it-48 siegħa.
   Artikolu 17(2)
   L-Irlanda naqset milli tiżgura li t-tobba waqt it-taħriġ jingħataw perijodi ekwivalenti ta’ mistrieħ obbligatorju meta jkunu meħtieġa jaħdmu mingħajr ma jużaw il-perijodi ta’ mistrieħ imsemmija fl-Artikoli 3 u 5.
   Artikolu 17(5)
   L-Irlanda naqset milli tiżgura li t-tobba waqt it-taħriġ ma jaħdmux iktar mis-sigħat ta’ xogħol fil-ġimgħa wara li jiskadi l-perijodu tranżittorju msemmi fl-Artikolu 17(5).
   
      (1)  ĠU Edizzjoni Speċjali bil-Malti, Kapitolu 5, Vol. 4, p. 381.